|  |  |  |
| --- | --- | --- |
| **Bosna i Hercegovina****Federacija Bosne i Hercegovine****Bosansko-podrinjski kanton Goražde****Općina Pale****Općinsko vijeće** |  | **Bosnia and Herzegovina****Federation of Bosnia and Herzegovina****Bosnian-Podrinje Canton of Goražde****Municipality of Pale****Municipal Council** |

Na osnovu člana 7. Zakona o ministarskim, vladinim i drugim imenovanjima Federacije BiH ("Službene novine Federacije BiH" broj: 12/03, 34/03 i 65/13), člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 78. Poslovnika Općinskog vijeća Pale (“Službene novine Bosansko-podrinjskog kantona Goražde”, broj: 5/22), Općinsko vijeće Općine Pale, na svojoj redovnoj **II** sjednici održanoj **26.12.2024.** godine, **d o n o s i**

## ODLUKA

## O KRITERIJIMA I POSTUPKU ZA IMENOVANJE SEKRETARA OPĆINSKOG VIJEĆA PALE

**- OPĆE ODREDBE**

Ovom Odlukom utvrđuju se kriteriji za imenovanje i postupak imenovanja sekretara Općinskog vijeća Pale (u daljem tekstu: sekretara).

Postupak i kriteriji utvrđeni ovom Odlukom a u skladu sa odredbama Zakona o ministarskim, vladinim i drugim imenovanjima Federacije BiH (u daljem tekstu: Zakon), sadrže i osiguravaju zakonitost, transparentnost i kvaliteta pri izboru sekretara.

**II - KRITERIJI ZA IMENOVANJE**

Kandidat za imenovanje na pozicije u sekretara treba da ispunjava opće i posebne kriterije za imenovanje koji su utvrđeni ovom Odlukom.

**II.1. Opći kriteriji za imenovanje kandidata su:**

1. da je državljanin Bosne i Hercegovine;
2. da je stariji od 18 godina;
3. da ima univerzitetsku diplomu ili druge obrazovne ili akademske kvalifikacije najmanje VII stepena stručne spreme odnosno visoko obrazovanje prvog, drugog ili trećeg ciklusa Bolonjskog sistema studiranja,
4. da je zdravstveno sposobno za obavljanje određenih poslova predviđenih za to radno mjesto;
5. da u posljednje tri godine, od dana objavljivanja upražnjenog radnog mjesta, lice nije otpušteno iz državne službe kao rezultat disciplinske mjere, na bilo kojem nivou vlasti u Bosni i Hercegovini;
6. da nije obuhvaćeno odredbom člana IX.1 Ustava Bosne i Hercegovine.

**II.2. Posebni kriteriji za imenovanje kandidata su:**

1. da ima završen VII stepen stručne spreme ili visoko obrazovanje prvog, najmanje 240 ECTS), drugog ili trećeg ciklusa Bolonjskog sistema studiranja pravni ili upravni smjer, položen stručni ispit.
2. da ima najmanje 6 godine radnog staža u struci i spremi nakon sticanja VSS,
3. da ima položen stručni ispit.

**III - POSTUPAK IMENOVANJA**

Imenovanje sekretara vrši se raspisivanjem i objavljivanjem javnog konkursa, u skladu sa Zakonom.

Tekst javnog konkursa sadrži:

* naziv upražnjenog radnog mjesta,
* opće uslove,
* posebne uslove utvrđene Pravilnikom o unutrašnjoj organizaciji,
* spisak potrebnih dokumenata, rok i mjesto njihovog podnošenja,
* opis poslova upražnjenog radnog mjesta,
* da se sekretar imenuje na period od pet (5) godina uz sedmično radno vrijeme od 8 sati.

Ukoliko se nakon provedene procedure javnog konkursa ne izvrši imenovanje sekretara, Općinsko vijeće će imenovati sekretara, u skladu sa članom 4. stav 2. Zakona o ministarskim, vladinim i drugim imenovanjima Federacije BiH.

Ovlašćuje se Predsjedavajući općinskog vijeća da u ime Općinskog vijeća raspiše i objavi javni konkurs te provede postupak izbora sekretara.

Predsjedavajući Općinskog vijeća imenuje Komisiju za izbor koje se sastoji od 3 (tri) člana, od kojih su najmanje dva (2) državni službenici.

Prilikom imenovanja članova Komisije za izbor (u daljem tekstu: Komisija), vodit će se računa o tome da članovi Komisije za izbor budu osobe koje su pokazale da poznaju odredbe Zakona o ministarskim, vladinim i drugim imenovanjima i koje posjeduju stručno znanje iz ove oblasti.

Predsjedavajući Općinskog vijeća objavljuje javni konkurs u sredstvima javnog informisanja dostupnim svim građanima Federacije BiH i to najmanje u Službenim novinama Federacije BiH i jednom dnevnom listu velikog tiraža.

Prijave na javni konkurs podnose se u roku od petnaest (15) dana od dana posljednjeg objavljivanja javnog konkursa, odnosno do datuma označenog u javnom konkursu, na propisanom obrascu koji je sastavni dio ove Odluke.

Nakon što izvrši provjeru ispunjavanja općih i posebnih kriterija navedenih u javnom konkursu Komisija će, sastaviti rang listu kandidata koji budu ispunjavali navedene uslove i isti će biti pozvani na intervju.

Prijava kandidata sa kojim se ne stupi u kontakt u roku od deset (10) dana od isteka roka za podnošenje prijava, smatrat će se nepotpuna i neće biti uzeta u razmatranje u daljnjem procesu imenovanja.

Provjera profesionalnih sposobnosti svakog kandidata vrši se na osnovu znanja koje kandidati pokažu na intervjuu.

Pitanja za intervjuu se odnose na radno mjesto, radno iskustvo, stručnu spremu, kvalifikacije, sklonost timskom radu i usvajanju novih znanja vezano za radno mjesto sekretara i drugih oblasti vezanih za radno mjesto sekretara.

Komisija za sve kandidate formuliše po pet istih pitanja.

Komisija u toku intervjua sa svim kandidatima vodi zapisnik i intervju ne može biti duži od 30 minuta.

Kandidate na intervjuu ocjenjuje Komisija dodjeljujući određeni broj bodova a najviše 20 bodova po jednom pitanju.

Ukupan broj ostvarenih bodova dijeli se sa maksimalnim brojem bodova i množi se sa 100, predstavlja procent osvojenih bodova na intervjuu.

Intervju podrazumijeva pojedinačan razgovor s kandidatima iz čega se može utvrditi sposobnost kandidata za obavljanje dužnosti na koju se bira, kao i opća predanost kandidata poslu i njegova sveukupna stručnost i sposobnost.

Pitanja koja se u okviru intervjua postavljaju kandidatu treba da se odnose na dosadašnje iskustvo kandidata i rezultate rada ostvarene tijekom karijere, njegovo opće obrazovanje, komunikacijske i organizacijske sposobnosti, znanje i sposobnost razumijevanja oblasti rada ustanove i na ostale podatke navedene u obrascu Prijave na javni oglas.

Svaki član Komisije za izbor sudjeluje u razgovoru i nakon završetka intervjua svaki član ocjenjuje kandidata bodovima od 1 do 5.

Nakon intervjua i bodovanja svakog člana Komisije, Komisija za izbor će Općinskom vijeću putem pismene preporuke predložiti rang listu sa najuspješnijim kandidatima na daljnje razmatranje.

Konačno imenovanje kandidata vrši Općinsko vijeće Pale.

Općinsko vijeće ima konačnu odgovornost da osigura da se sva imenovanja izvrše u skladu sa ovom Odlukom i odredbama Zakona.

Naknada za rad u sekretara iznosi u visini vijećničkog paušala.

Ova Odluka stupa na snagu danom donošenja i objavit će se u Službenim novinama Bosansko-podrinjskog kantona Goražde.

Broj: 02-04-176/24

Prača: 26.12.2024. godine

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. U a/a.